**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL ATSTOVO DELEGAVIMO Į KLAIPĖDOS MIESTO SAVIVALDYBĖS KONCERTINĖS ĮSTAIGOS KLAIPĖDOS KONCERTŲ SALĖS MENO TARYBĄ“**

1. **Sprendimo projekto esmė, tikslai ir uždaviniai.**

Šiuo sprendimu Klaipėdos savivaldybės taryba deleguos savo, kaip įstaigos steigėjos, atstovą į Koncertinės įstaigos Klaipėdos koncertų salės meno tarybą, kuri reikalinga įstaigos veiklai pagal jos nuostatus ir yra formuojama naujam laikotarpiui.

1. **Projekto rengimo priežastys ir kuo remiantis parengtas sprendimo projektas.**

 2020 m. gegužės mėnesį baigėsi Klaipėdos miesto savivaldybės tarybos 2019 m. gegužės 19 d. sprendimu Nr. T2-236 „Dėl atstovo delegavimo į Klaipėdos miesto savivaldybės koncertinės įstaigos Klaipėdos koncertų salės meno tarybą“ deleguoto Klaipėdos miesto savivaldybės tarybos nario Rimo Didžioko kadencija.

 Koncertinė įstaiga Klaipėdos koncertų salė (toliau - KKS) dirba, vadovaudamasi LR Teatrų ir koncertinių įstaigų įstatymu ir jo pagrindu parengtais įstaigos nuostatais, patvirtintais Klaipėdos miesto savivaldybės tarybos 2020 m. liepos 2 d. sprendimu Nr. T2-182. Šių nuostatų 19 punkte numatyta, kad „Koncertinėje įstaigoje turi būti kolegiali patariamojo balso teisę turinti meno taryba, kurios darbo reglamentą ir sudėtį tvirtina ir atšaukia įstaigos direktorius.“, o 20 p.- „Koncertų salės meno tarybą sudaro 7 nariai: 2 (du) Klaipėdos miesto savivaldybės (tarybos ir administracijos) atstovai, 2 (du) Koncertų salės atstovai, 3 (trys) nepriklausomi muzikos meno ekspertai ar Lietuvos kompozitorių sąjungos Klaipėdos skyriaus, Lietuvos muzikų draugijos Klaipėdos skyriaus deleguoti atstovai.

 Savivaldybės tarybos atstovo, deleguojamo į KKS meno tarybą pavardė bus įrašyta po sprendimo priėmimo tarybos posėdyje.

1. **Kokių rezultatų laukiama.**

Gavus Klaipėdos miesto savivaldybės Tarybos pritarimą steigėjo atstovų delegavimui, bus iš naujo suformuota KKS meno taryba, kuri reikalinga įstaigos veiklai pagal jos nuostatus. Tarybos nariai turės galimybę patariamojo balso teise įtakoti šios savivaldybės įstaigos veiklą – vertinti sezonines ir perspektyvines veiklos programas, teikti dėl jų siūlymus ir kt.

1. **Sprendimo projekto rengimo metu gauti specialistų vertinimai.**

Sprendimo projekto derinimo metu pastabų negauta.

1. **Lėšų poreikis sprendimo įgyvendinimui.**

Nėra.

 **6. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. 2020 m. gegužės 19 d. raštas Nr. R1-3898 „Dėl Meno tarybos nario delegavimo“, 1 lapas.

Kultūros skyriaus vedėja Eglė Deltuvaitė